En moet hulle nie dwing om in ’n hoofkantoor te werk wat elke dag ure se reistyd mors nie: Hoofkantore is onnodig, dis net goed vir ego, ydelheid en valse vertoon en behoort glad nie te bestaan nie.
Revolusionêr . . . Ja, want vir baie maatskappye is die idee van ’n demokratiese, gedesentraliseerde werkplek besonder vreemd.
En hulle het al vir 20 jaar nie ’n hoofkantoor nie, net 14 kleiner werkplekke sodat werknemers na die sentrum naaste aan hulle kan gaan.
“Ons sluit wel ’n kontrak met jou vir ’n resultaat, maar jy kry tyd om jou kinders skool toe te vat,” sê Semler. Hy het die afgelope week in Suid-Afrika byeenkomste van die Semco Style Institute South Africa in Kaapstad en Johannesburg en die jaarlikse Allan Gray-beleggingsberaad toegespreek.
Semler, wat in die 1980’s deur die Wêreld- Ekonomiese Forum as ’n visioenêre denker en leier erken is, het die maatskappyleisels in 1980 by sy pa oorgeneem.
Daar is ’n sterk fokus op werk-leefstyl-balans, werkers word vir hul idees beloon en hulle word erken as volwassenes wat weet wat hulle doen. Hulle kan byvoorbeeld self besluit wat hulle vir hotelverblyf of ’n huurmotor behoort te betaal.
Hy pas die Semco-styl ook toe op onderrig, die bankwese en die gasvryheidsbedryf. Almal met uitstekende resultate, sê Semler.